গয়নার দোকান মাদুলীর পরিচালক তমিজউদ্দিন বলেন, জাংক জুয়েলারি তো এখনকার ফ্যাশন। আর এই জুয়েলারি তরুণীরা যেমন ব্যবহার করতে পারেন, তেমনি পরতে পারেন বয়স্ক নারীরাও। তবে এ ক্ষেত্রে  রংটা হলো বিবেচনার বিষয়। অর্থাৎ, যাঁদের বয়স একটু বেশি, তাঁরা তামাটে বা কালচে রঙের গয়না পরলেই ভালো। মাদুলীর আয়োজনে রয়েছে কাঠের মোটা বালা, তামা ও পিতলের মোটা চুড়ি, লম্বা মালা, নেকলেস, কানের দুল ও বাজু। যাঁরা স্লিভলেস (হাতা ছাড়া) পোশাক পরতে পছন্দ করেন, তাঁরা এই বিশেষ দিনে গয়না হিসেবে বেছে নিতে পারেন বাজু।